**ΕΛΛΗΝΙΚΗ ΔΗΜΟΚΡΑΤΙΑ**

**Δήμος Λευκάδας**

**Γραφείο Δημάρχου**

Λευκάδα 8-10-2024

**ΔΕΛΤΙΟ ΤΥΠΟΥ**

Ο Δήμος Λευκάδας στις 2-5-2023 (αριθμ. πρωτ 9437/2023) υπέβαλε αίτηση χρηματοδότησης στα πλαίσια της με αριθμ. 21303/516/28-2-2023 (ΑΔΑ 9ΒΔ04653Π8-Φ4Ξ) πρόσκλησης της Γενικής Γραμματείας Φυσικού Περιβάλλοντος και Υδάτων του Υπουργείου Περιβάλλοντος και Ενέργειας, που αφορούσε το έργο «Σχεδιασμός, χάραξη και εργασίες βελτίωσης σήμανσης και ανάδειξης πεζοπορικών διαδρομών Δήμου Λευκάδας» προϋπολογισμού 799.800,00€.

Δυστυχώς, η αρμόδια Επιτροπή Αξιολόγησης των προτάσεων για τη δημιουργία εθνικού δικτύου μονοπατιών και διαδρομών πεζοπορίας, με το από 22-5-2024 πρακτικό της, απέρριψε το αίτημα του Δήμου μας. Η απόφαση της Επιτροπής επικυρώθηκε με απόφαση (64422/1661/13-6-2024) του κ Πέτρου Βαρελίδη (Γενικός Γραμματέας Φυσικού Περιβάλλοντος και Υδάτων}).

Η ανωτέρω Επιτροπή επανήλθε με το από 2-7-2024 πρακτικό της στο οποίο αναφέρεται επί λέξει:

«…*Εξέτασε τις αντιρρήσεις των δυνητικά ωφελούμενων τόσο ως προς τη νομιμότητα της πράξης κατά της οποίας στρέφονται, όσο και ως προς το περιεχόμενό τους, βάσειτων στοιχείων που κατατέθηκαν κατά την υποβολή των προτάσεων και των ενστάσεων (όπως τέθηκαν στη διάθεση της Επιτροπής από τον ΟΦΥΠΕΚΑ και την Επιτροπή Αξιολόγησης), καθώς και βάσει των κριτηρίων αξιολόγησης, όπως αυτά περιγράφονται αναλυτικά στη σχετική Πρόσκληση του έργου.*

*Κατόπιν αξιολόγησης και επανελέγχου των απαιτούμενών στοιχείων που αποτελούν προϋπόθεση ένταξης των υποψήφιων προτάσεων στο έργο, η Επιτροπή αποφάσισε ομόφωνα να αποδεχτεί ή να απορρίψει τις υποβληθείσες ενστάσεις των δυνητικά δικαιούχων σύμφωνα με τον πίνακα που ακολουθεί:*

|  |  |  |  |  |  |
| --- | --- | --- | --- | --- | --- |
| *Α/Α* | *ΑΡ. ΠΡΟΤ. ΕΝΣΤΑΣΗΣ* | *ΠΕΡΙΦΕ-ΡΕΙΑ* | *ΦΟΡΕΑΣ ΠΡΟΤΑΣΗΣ (ΔΗΜΟΣ/ΠΕΡΙΦΕΡΕΙΑ)* | *ΑΠΟΤΕΛΕΣΜΑ* | *ΛΟΓΟΣ**ΑΠΟΡΡΙΨΗΣ* |
| *12* | *17834/19-06-24* | *ΙΟΝΙΩΝ ΝΗΣΩΝ* | *Δ.ΛΕΥΚΑΔΑΣ* | *ΑΠΟΡΡΙΠΤΕΤΑΙ* | *ΧΑΜΗΛΗ**ΒΑΘΜΟΛΟΓΙΑ* |

*Αναλυτικότερα οι λόγοι απόρριψης για κάθε υποψήφιο δικαιούχο αναλύονται ως εξής κατά περίπτωση:*

***Αρ. 12 Δ. Λευκάδας*** *Κατόπιν επανελέγχου του φακέλου της υποβληθείσας πρότασης και της βαθμολογίας που έλαβε βάσει των κριτηρίων της πρόσκλησης δεν προτείνεται μεταβολή στην βαθμολογική κατάταξη*.»

Η απόφαση της Επιτροπής επικυρώθηκε με απόφαση (76445/2027/12-7-2024) του κ Πέτρου Βαρελίδη (Γενικός Γραμματέας Φυσικού Περιβάλλοντος και Υδάτων}).

Μετά την απόρριψη του αιτήματος υπαγωγής του Δήμου μας στο πρόγραμμα, ο Δήμαρχος Δρ. Ξενοφών Βεργίνη με δυναμικές παρεμβάσεις υποστήριξε εκ νέου την αίτηση χρηματοδότησης.

Η Επιτροπή Αξιολόγησης των προτάσεων για τη δημιουργία εθνικού δικτύου μονοπατιών και διαδρομών πεζοπορίας τελικά αξιολόγησε το νέο αίτημα και στο σχετικό Πρακτικό της (6-9-2024) συμπεριέλαβε το Δήμο Λευκάδας ως δικαιούχο του προγράμματος.

Η έγκριση του Δήμου μας ως δικαιούχου του προγράμματος επικυρώθηκε σύμφωνα με την με αριθμ. 97551/2730/11-9-2024 απόφαση του κ Πέτρου Βαρελίδη (Γενικός Γραμματέας Φυσικού Περιβάλλοντος και Υδάτων).

Το έργο «Σχεδιασμός, χάραξη και εργασίες βελτίωσης σήμανσης και ανάδειξης πεζοπορικών διαδρομών Δήμου Λευκάδας» προϋπολογισμού 799.800,00€, θα υλοποιηθεί μετά την έκδοση της σχετικής Κοινής Υπουργικής Απόφασης.

ΑΠΟ ΤΟ ΔΗΜΟ ΛΕΥΚΑΔΑΣ